stanford-oval/wikipedia huggingface dataset:
จักรพรรดิโรมุลุส เอากุสตุส

ฟลาวิอัส โรมุลุส เอากุสตุส หรือ ฟลาวิอุส โรมูลุส เอากุสตุส (เกิดราวค.ศ. 460/ค.ศ. 470 - เสียชีวิตหลังจาก ค.ศ. 511) มักถูกเรียกว่า โรมูลุส เอากุสตุส เป็นจักรพรรดิแห่งจักรวรรดิโรมันตะวันตกพระองค์สุดท้าย
ชื่อตอนเกิดคือ ฟลาวิอุส โรมูลุส เป็นบุตรชายของ ฟลาวิอุส โอเรสเตส ทหารโรมันและนักการเมืองแห่งโรมซึ่งคาดว่ามีเชื้อสายเยอรมันอยู่ด้วย โอเรสเตสได้รับการแต่งตั้งเป็น "ผู้บัญชาการทหาร" โดยจักรพรรดิโรมัน จูเลียส เนโพส ในปี ค.ศ. 475 เมื่อวันที่ 28 สิงหาคม ค.ศ. 475 การก่อรัฐประหารของโอเรสเตสได้ประสบความสำเร็จในการควบคุมรัฐบาลที่เมืองราเวนนา (เมืองหลวงของจักรวรรดิโรมันตะวันตกตั้งแต่ปี ค.ศ. 402) ไว้ได้ จูเลียส เนโพส ได้หลบหนีไปยังแคว้นดัลเมเชียและปกครองที่นั่นจนกระทั่งสวรรคตในปี ค.ศ. 480
โอเรสเตสได้กลายเป็นผู้ปกครองจังหวัดโรมันทางตะวันตกของแคว้นดัลเมเชียไปโดยปริยาย แม้ว่าเขาจะไม่มีสิทธิชอบธรรมในการขึ้นสู่บัลลังก์เองก็ตาม ดังนั้นเขาจึงได้ยกบุตรชายของตนขึ้นเป็นจักรพรรดิเมื่อวันที่ 31 ตุลาคม ค.ศ. 475 การแต่งตั้งดังกล่าวไม่ได้รับการเห็นชอบจากคู่อริ คือจักรพรรดิในจักรวรรดิไบแซนไทน์ (โรมันตะวันออก) เซโน และบาซิลิคุส
แหล่งข้อมูลอื่น

จักรพรรดิโรมัน
ชีวประวัติสั้น ๆ ของเอากุสตุส โรมูลุส เก็บถาวร 2005-08-27 ที่ เวย์แบ็กแมชชีน
กรวิทย์ นามวิเศษ

กรวิทย์ นามวิเศษ (เกิด 2 สิงหาคม พ.ศ. 2529) ชื่อเล่น ตุ้ย เป็นนักฟุตบอลอาชีพชาวไทย ในตำแหน่งกองหลัง เขาเคยติดทีมชาติไทยชุดใหญ่จนถึงการยุติการเล่นทีมชาติเมื่อปี 2560
ชีวิตส่วนตัว

กรวิทย์ นามวิเศษ สมรสกับ นางสาวณัฐกานต์ มาตรศรี บุตรสาว นพดล มาตรศรี สมาชิกสภาผู้แทนราษฎรพรรคชาติไทยพัฒนา
ทีมชาติ

ในเดือนพฤษภาคมปี 2015 เขาลงเล่นในนาม ทีมชาติไทย ในการแข่งขันรายการ ฟุตบอลโลก 2018 รอบคัดเลือก โซนเอเชีย พบกับ เวียดนาม
| ทีมชาติ | ปี | จำนวนที่ลงเล่น | ทำประตู |
| --- | --- | --- | --- |
| ทีมชาติไทย | 2015 | 8 | 0 |
| ทีมชาติไทย | 2016 | 11 | 0 |
| ทีมชาติไทย | 2017 | 1 | 0 |
| ทีมชาติไทย | รวม | 20 | 0 |
เกียรติประวัติ > สโมสร

ไทยลีก (2): 2558, 2560
ไทยเอฟเอคัพ (1): 2558
ไทยลีกคัพ (1): 2558
ฟุตบอลถ้วยพระราชทาน (1): 2558
แม่โขงคลับแชมเปียนชิพ (2): 2558, 2559
เกียรติประวัติ > ทีมชาติ

กีฬามหาวิทยาลัยอาเซียน  เหรียญทอง (1); 2012
ฟุตบอลชิงแชมป์แห่งชาติอาเซียน (1): 2016
แหล่งข้อมูลอื่น

กรวิทย์ นามวิเศษ ที่ soccerway.com
จอมนางวังต้องห้าม 2

| จอมนางวังต้องห้าม 2 |
| --- | --- |
โปสเตอร์ละคร
ประเภท: ชีวประวัติ วีรคติ
เขียนโดย: ยู่ เจิง
กำกับโดย: หลี่ ไหว่จู่
พิธีกร: อู่หยาง ฉางหลิน
แสดงนำ: หยวน ซานซาน ดู ชุน มิคกี้ เหอ ซู่ ฉาง เจนนี่ จาง หยาง หรง ซุน เฟยเฟย
ผู้ประพันธ์ดนตรีแก่นเรื่อง: ถัน ซวน
ดนตรีแก่นเรื่องเปิด: In Support of the Love ขับร้องโดย ดู ชุน และ มิคกี้ เหอ
ดนตรีแก่นเรื่องปิด: Buddha Says ขับร้องโดย มิกกี้ เหอ
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 35
การผลิต
ผู้อำนวยการผลิต: หลิน โกวหัว จาง หัวลี่ กง เฉิงเหวิน เฉิง โบจิ หลี่ ห้าว หวัง เซอเหวิน เฉิน หยวน
ผู้อำนวยการสร้าง: เหอ จิน ยู่ เจิง หลิว เซียงชุน จี หยาง หลี่ หลิวเฉิน
สถานที่ถ่ายทำ: จีน
ผู้ลำดับภาพ: เจียง ซิน เจียง ซินเฉียน เหอ จุ้นเสิง เหยา เจีย หวัง จิน หวัง เฉิงหยิง
กล้อง: Multi camera
ความยาวตอน: 45 นาที
บริษัทผู้ผลิต: Yu Zheng Workshop Hunan ETV Culture Media Co., Ltd. H&R Century Pictures
ออกอากาศ
เครือข่าย: Hunan Television
ออกอากาศ: 20 มกราคม ค.ศ. 2012 (2012-01-20) – 8 กุมภาพันธ์ ค.ศ. 2012 (2012-02-08)
การแสดงที่เกี่ยวข้อง
  จอมนางวังต้องห้าม (2011)  จอมนางวังต้องห้าม 3 (2013) 
จอมนางวังต้องห้าม 2 (อังกฤษ: Palace II) สร้างขึ้นในปี พ.ศ. 2555 เป็นละครภาคที่ 2 ของละครชุด "จอมนางวังต้องห้าม" เป็นภาคต่อจากละครเรื่อง จอมนางวังต้องห้าม นำแสดงโดย หยวน ซานซาน,มิคกี้ เหอ ละครเรื่องนี้ออกอากาศทางช่องเหอหนานทีวีในจีน ละครเรื่องนี้มีภาคจบคือ จอมนางวังต้องห้าม 3
นักแสดงนำ

หยวน ซานซาน รับบท เหลียนเอ๋อ
ดู ชุน รับบท เจ้าชายหยินลี่
มิกกี้ เหอ รับบท หยินเฉิน
ฮั่น ซีซวน รับบท หยินเฉิน (วัยเด็ก)
ซู เฉิง รับบท บู ไห่ถัง
ซุน เฟยเฟย รับบท เฉินเอ๋อ
ไป๋ ปิง รับบท เกิง ซู่ว่าน
หลิว เสวี่ยหัว รับบท จักรพรรดินีเซี่ยวกงเหริน
หมี เสว่ รับบท บ่อหยุน
ทัง เจิ้นเย่ รับบท อลิง อา
แหล่งข้อมูลอื่น

(จีน) Palace 2 official page on Hunan TV's website
(จีน) Palace 2 เก็บถาวร 2012-10-18 ที่ เวย์แบ็กแมชชีน on Sina.com
วิเชียร ขาวขำ

| วิเชียร ขาวขำม> ว.ม. ป.ช. |
| --- | --- |

นายกองค์การบริหารส่วนจังหวัดอุดรธานี
ดำรงตำแหน่ง 17 มิถุนายน พ.ศ. 2555 – 1 ตุลาคม พ.ศ. 2567
ก่อนหน้า: หาญชัย ทีฆธนานนท์
ถัดไป: ศราวุธ เพชรพนมพร
 
ข้อมูลส่วนบุคคล
เกิด: 28 มีนาคม พ.ศ. 2499 (68 ปี) ตำบลหนองหัวคู อำเภอบ้านผือ จังหวัดอุดรธานี ประเทศไทย
พรรคการเมือง: พลังประชาชน (2550–2551) เพื่อไทย (2551–ปัจจุบัน)
คู่สมรส: เทียบจุฑา เทพเสนา (สมรส 2526)
บุตร: 5 คน
ทรัพย์สินสุทธิ: 243,992 บาท (พ.ศ. 2568)
ลายมือชื่อ: 

วิเชียร ขาวขำ (เกิด 28 มีนาคม พ.ศ. 2499) ที่ปรึกษานายกองค์การบริหารส่วนจังหวัดอุดรธานี (ศราวุธ เพชรพนมพร) อดีตนายกองค์การบริหารส่วนจังหวัดอุดรธานี อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตสมาชิกสภาผู้แทนราษฎรจังหวัดอุดรธานี 5 สมัย อดีตหนึ่งในแกนนำแนวร่วมประชาธิปไตยต่อต้านเผด็จการแห่งชาติ (นปช.)
ประวัติ

วิเชียร ขาวขำ เกิดเมื่อวันที่ 28 มีนาคม พ.ศ. 2499 ที่ตำบลเขือน้ำ  อำเภอบ้านผือ จังหวัดอุดรธานี (ในขณะนั้นตำบลหนองหัวคูยังอยู่ในการปกครองของตำบลเขือน้ำ หลังจากแยกไปเป็นตำบลคำบงตำบลหนองหัวคูก็ยังอยู่ในเขตตำบลคำบง จนกระทั่งเป็นตำบลหนองหัวคูในภายหลัง)เป็นบุตรของนายแพ ขาวขำ กับ นางวันดี ขาวขำ เข้าศึกษาที่โรงเรียนอุดรพิทยานุกูล จบการศึกษาศิลปศาสตร์บัณฑิต สถาบันราชภัฏมหาสารคาม สมรสกับนาง เทียบจุฑา ขาวขำ มีบุตรได้แก่นายวัชระพล ขาวขำ  สมาชิกสภาผู้แทนราษฎรจังหวัดอุดรธานีและกรรมการใน คณะกรรมการประสานงานสภาผู้แทนราษฎรไทย (รัฐบาล แพทองธาร ชินวัตร)
การทำงาน

วิเชียร ขาวขำ เคยเป็นสมาชิกสภาผู้แทนราษฎร จังหวัดอุดรธานี สังกัดพรรคปวงชนชาวไทย เมื่อปี พ.ศ. 2531 ต่อมาได้ย้ายมาสังกัดพรรคชาติไทย และพรรคชาติพัฒนา จากนั้นในการเลือกตั้ง พ.ศ. 2538 ได้ย้ายมาสังกัดพรรคกิจสังคม
ในการเลือกตั้ง พ.ศ. 2550 ได้รับเลือกตั้งเป็น ส.ส. จังหวัดอุดรธานี สังกัดพรรคพลังประชาชน และการเลือกตั้ง พ.ศ. 2554 ได้รับเลือกตั้งเป็น ส.ส.ระบบบัญชีรายชื่อ สังกัดพรรคเพื่อไทย ต่อมาได้ลาออกเพื่อลงสมัครรับเลือกตั้งนายกองค์การบริหารส่วนจังหวัดอุดรธานี ในวันที่ 17 มิถุนายน พ.ศ. 2555 และได้รับเลือกตั้งเป็นนายกองค์การบริหารส่วนจังหวัด
นายวิเชียร ขาวขำ เป็นหนึ่งในจำเลยในข้อหาก่อการร้าย ที่พนักงานสอบสวน กรมสอบสวนคดีพิเศษ ได้ฟ้องร้องเอาไว้และเป็นหนึ่งในรายชื่อที่กรมสอบสวนคดีพิเศษ ออกหมายเรียกตามพระราชบัญญัติต่อความมั่นคงภายในราชอาณาจักร มาตรา 8 พ.ศ. 2551 ในข้อหาความผิดต่อองค์พระมหากษัตริย์ไทย
ภายหลังศราวุธ เพชรพนมพร ได้รับการเลือกตั้งเป็นนายกองค์การบริหารส่วนจังหวัดอุดรธานี เเละวิเชียรต้องพ้นจากตําเเหน่งนายกองค์การบริหารส่วนจังหวัดอุดรธานี เขาได้รับการเเต่งตั้งเป็นที่ปรึกษานายกองค์การบริหารส่วนจังหวัดอุดรธานี  (ศราวุธ เพชรพนมพร)
การทำงาน > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดอุดรธานี สังกัดพรรคปวงชนชาวไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุดรธานี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุดรธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุดรธานี สังกัดพรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย
การทำงาน > นายกองค์การบริหารส่วนจังหวัด

การเลือกตั้งนายกองค์การบริหารส่วนจังหวัดอุดรธานี พ.ศ. 2555 สังกัดกลุ่มเพื่อไทยอุดรธานี
การเลือกตั้งนายกองค์การบริหารส่วนจังหวัดอุดรธานี พ.ศ. 2563 สังกัดกลุ่มเพื่อไทยอุดรธานี
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

วิเชียร ขาวขำ
สมาชิกสภาผู้แทนราษฎร ชุดที่ 23 เก็บถาวร 2018-05-16 ที่ เวย์แบ็กแมชชีน
ประกาศิต "ทักษิณ" จัดแถวเพื่อไทย
สวนสัตว์ภูเก็ต

สวนสัตว์ภูเก็ต เป็นอดีตสวนสัตว์เอกชนในประเทศไทย บนพื้นที่ 62 ไร่ เปิดเมื่อ พ.ศ. 2539  ปัจจุบันสวนสัตว์ได้ปิดให้บริการลงในปี พ.ศ. 2563 ตั้งอยู่ ตำบลฉลอง อำเภอเมือง จังหวัดภูเก็ต เป็นสวนสัตว์ขนาดเล็ก มีสัตว์หลายชนิด เช่น เสือ อูฐ กวาง ตัวเงินตัวทอง เสือดาว และนกนานาชนิด เช่น นกออก นกแก้ว รูปปั้นจระเข้ขนาดยักษ์ซึ่งเป็นที่จัดแสดงสัตว์น้ำหลายพันธุ์ต่างๆ มีการแสดงต่างๆ เช่น โชว์ช้าง โชว์ลิง โชว์จระเข้ สวนไม้ดอก เป็นต้น
แหล่งข้อมูลอื่น

รอบการแสดงของสัตว์สวนสัตว์ภุเก็ต
รายละเอียดสวนสัตว์ภูเก็ต (phuketindex.com)
รายละเอียดสวนสัตว์ภูเก็ต (ezytrip.com)
เว็บไซด์อย่างเป็นทางการของสวนสัตว์ภูเก็ต (ภาษาอังกฤษ) เก็บถาวร 2021-02-13 ที่ เวย์แบ็กแมชชีน
อัลกะฮฟ์

ซูเราะฮ์ที่ 18 ของอัลกุรอาน
อัลกะฮฟ์
อัลกะฮฟ์ (อาหรับ: الكهف) เป็นซูเราะฮ์ที่ 18 จากอัลกุรอานที่มี 110 อายะฮ์
อรรถกถา > 18:9-26 "ชาวถ้ำ"

โองการที่ 9–26 ของบทนี้กล่าวถึงนิทานพื้นบ้านคริสเตียนที่มีชื่อว่า "ชาวถ้ำ" กลุ่มผู้ศรัทธาในวัยหนุ่มในช่วงที่ผู้ศรัทธาถูกทำร้าย ด้วยทางนำของพระเจ้า พวกเขาหนีออกจากเมืองพร้อมกับสุนัขไปหลบในถ้ำแล้วงีบหลับไป เมื่อพวกเขาตื่นขึ้น จึงพบว่าคนในเมืองเป็นผู้ศรัทธาหมดแล้ว
อรรถกถา > 18:27 ไม่มีที่ว่างสำหรับความหลากหลาย

และจงอ่านสิ่งที่ถูกวะฮีย์แก่เจ้า จากคัมภีร์ของพระผู้เป็นเจ้าของเจ้า ไม่มีผู้ใดเปลี่ยนแปลงคำกล่าวของพระองค์ และเจ้าจะไม่พบที่พึ่งใด ๆ เลยนอกจากพระองค์ แปลโดยยูซุฟ อะลี (ต้นฉบับ ค.ศ. 1938)
จากอรรถกถาของโอซมา นาซิร มาการิม ชิราซี (Ozma Nasir Makarim Shirazi) กล่าวว่า "ไม่มีที่ว่างแก่ความหลากหลายที่จะเข้าไปยังคำพูดและความรู้ของพระองค์ คำพูดและความรู้ของพระองค์ไม่เหมือนกับคำพูดและความรู้ของมนุษย์ที่จะมีสิ่งใหม่หรือข้อมูลใหม่มาเปลี่ยนแปลงเสมอ" อิบน์ กะษีร กล่าวถึงอายะฮ์นี้ให้มีความหมายว่า "ไม่มีใครสามารถเปลี่ยนแปลง, บิดเบือน หรือตีความผิดจากมันได้"
อรรถกถา > 18:32-45 พระเจ้าทรงทำลายในสิ่งที่พระองค์ได้ประทาน

ในโองการที่ 32–44 ของซูเราะฮ์กล่าวถึงนิยายเปรียบเทียบของชายสองคน คนหนึ่งได้รับพรจากพระเจ้า และอีกคนยากจน คนรวยได้ทำผิดและเริ่มอ้างทรัพย์สินและเชื้อสายของตน
และเขาได้รับผลิตผล ดังนั้นเขาจึงกล่าวแก่เพื่อนของเขา ขณะที่กำลังโต้เถียงกันอยู่ว่า "ฉันมีทรัพย์สินมากกว่าท่าน และมีข้าบริพารมากกว่า"
โองการที่ 36 อธิบายต่อว่า คนรวยได้พูดแก่เพื่อนของเขาว่าเขาสงสัยในเรื่องวันพิพากษา
ในตอนจบ พระเจ้าได้ทำลายทุกสิ่งที่เขามีจนหมด
อรรถกถา > 18:60-82 โมเสสในมุมมองของศาสนาอิสลาม

บทความหลัก: โมเสสในทัศนะของอิสลาม
เรื่องที่สามในบทนี้ (โองการที่ 60–82) เกี่ยวกับมูซา (โมเสส) เดินทางเพื่อแสวงหาความรู้จากผู้รับใช้พระเจ้าที่ไม่ทราบชื่อ ในตัฟซีรของอิบน์ กะษีร ท่านมีชื่อว่าอัลคิฎร์
อรรถกถา > 18:83-98 ซูลก็อรนัยน์

บทความหลัก: ซูลก็อรนัยน์
ท้ายที่สุด ในโองการที่ 83–98 กล่าวถึงชายที่เดินทางตั้งแต่ฝั่งตะวันตกถึงตะวันตกของโลก – มีชื่อว่า ซูลก็อรนัยน์ กุรอานได้กล่าวซ้ำในตำนานของซีเรียเกี่ยวกับกษัตริย์ผู้ยิ่งใหญ่ที่ช่วยผู้คนสร้างกำแพงเหล็กขนาดใหญ่ระหว่างสองภูเขา และจะยังคงอยู่จนกระทั่งวันพิพากษา กำแพงนี้อาจเป็นผลสะท้อนของความรู้เกียวกับกำแพงเมืองจีน (นักวิชาการในศตวรรษที่ 12 มุฮัมมัด อัลอิดรีซีวาดแผนที่แก่โรเจอร์ที่ 1 แห่งซิซิลี แสดงบริเวณ "ดินแดนก็อกและมาก็อก" ในมองโกเลีย) หรือกำแพงของจักรวรรดิแซสซานิดที่สร้างในทะเลแคสเปียนเพื่อกันพวกป่าเถื่อนทางตอนเหนือ หรืออย่างใดอย่างหนึ่ง
คุณธรรม

มีฮะดีษที่บันทึกในเศาะฮีฮ์ มุสลิม ว่า ศาสดามุฮัมมัดได้กล่าวว่า (ความกังวัลเกี่ยวกับพระเมสสิยาห์ปลอม อัลมะซีฮุดดัจญ์ญาล):
"ใครก็ตามในหมู่พวกท่านเจอมัน ก็จงอ่านอายัตแรก ๆ ของซูเราะฮ์ อัลกะฮฟ์"
"ใครที่อ่านซูเราะฮ์อัลกะฮฟ์ในวันศุกร์ จะมีแสงสว่างปรากฏแก่เขาระหว่างสองศุกร์"
แหล่งข้อมูลอื่น

Surah Al-Kahf Mp3 เก็บถาวร 2017-01-04 ที่ เวย์แบ็กแมชชีน
Surah Kahf By Sudais
Qur’anic Commentary On Sura’ Al-Kahf (18):86
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  IdRef  İslâm Ansiklopedisi
ผู้รักษาประตูยอดเยี่ยมยุโรป

ตำแหน่งผู้รักษาประตูยอดเยี่ยมยุโรป เป็นรางวัลที่มีการมอบให้กับผู้รักษาประตูที่เล่นได้โดดเด่นที่สุดในยุโรปทุกปีตั้งแต่ ค.ศ. 1990 ซึ่งมาจากการลงคะแนนเสียงของยูฟ่า
รายชื่อผู้ได้รับรางวัล

1990 -  วอลเตอร์ เซนกา
1991 -  โบโด อิลก์เนอร์
1992 -  ปีเตอร์ ชไมเคิล
1993 -  ปีเตอร์ ชไมเคิล
1994 -  มิเชล พรูดอม
1995 -  แอ็ดวิน ฟัน เดอร์ซาร์
1996 -  อันเดรียส ค็อปเค
1997 -  เยนส์ เลห์มันน์
1998 -  ปีเตอร์ ชไมเคิล
1999 -  โอลิเวอร์ คาห์น
2000 -  อ็อลลีเวอร์ คาห์น
2001 -  อ็อลลีเวอร์ คาห์น
2002 -  อ็อลลีเวอร์ คาห์น
2003 -  จันลุยจี บุฟฟอน
2004 -  วิตอร์ ไบยา
2005 -  ปีเตอร์ เช็ก
2006 -  เย็นส์ เลมัน
2007 -  ปีเตอร์ เช็ก
2008 -  ปีเตอร์ เช็ก
2009 –  เอ็ดวิน ฟัน เดร์ซาร์
2010 –  อิเกร์ กาซิยัส
2011 –  มานูเอ็ล น็อยเออร์
2012 –  ปีเตอร์ เช็ก
2013 –  มานูเอ็ล น็อยเออร์
2014 –  มานูเอ็ล น็อยเออร์
2015 –  มานูเอ็ล น็อยเออร์
2016 –  จันลุยจี บุฟฟอน
2017 –  จันลุยจี บุฟฟอน
2018 –  เกย์ลอร์ นาบัส
2019 –  อาลีซง แบเกร์
2020 –  มานูเอ็ล น็อยเออร์
2021 –  เอดัวร์ แมนดี
2022 –  ตีโบ กูร์ตัว
2023 –  แอแดร์ซง โมไรส์
2024 –  เอมิเลียโน มาร์ติเนซ
รายชื่อผู้ได้รับรางวัล > แยกตามประเทศ

| ประเทศ | จำนวนผู้เล่น | จำนวนรางวัล |
| --- | --- | --- |
|  เยอรมนี | 5 | 13 |
|  อิตาลี | 2 | 4 |
|  เช็กเกีย | 1 | 4 |
|  เดนมาร์ก | 1 | 3 |
 บราซิล: 2
|  เนเธอร์แลนด์ | 1 | 2 |
 เบลเยียม: 1
 โปรตุเกส: 1
 สเปน: 1
 คอสตาริกา: 1
 เซเนกัล: 1
 อาร์เจนตินา: 1
รายชื่อผู้ได้รับรางวัล > แยกตามสโมสร

| สโมสร | จำนวนผู้เล่น | จำนวนรางวัล |
| --- | --- | --- |
|  ไบเอิร์นมิวนิก | 2 | 8 |
|  เชลซี | 2 | 5 |
|  แมนเชสเตอร์ยูไนเต็ด | 2 | 4 |
|  ยูเวนตุส | 1 | 3 |
 ชัลเคอ 04: 2
 เรอัลมาดริด: 2
 โคโลญ: 1
 Mechelen: 1
 อายักซ์: 1
 ไอน์ทรัคท์ฟรังค์ฟวร์ท: 1
 โปร์ตู: 1
 อาร์เซนอล: 1
 ลิเวอร์พูล: 1
 แมนเชสเตอร์ซิตี: 1
 แอสตันวิลลา: 1
ผู้รักษาประตูยอดเยี่ยมแห่งศตวรรษที่ 20

IFFHS ได้ลงคะแนนเสียงหาผู้รักษาประตูยอดเยี่ยมแห่งศตวรรษที่ 20 ซึ่งผู้ชนะก็คือ เลฟ ยาชิน ทีมชาติรัสเซีย
เลฟ ยาชิน (1002)
กอร์ดอน แบงส์ (717)
ดีโน ซอฟฟ์ (661)
เซปป์ ไมเออร์ (456)
ริการ์โด ซามอรา (443)
โชเซ ลุยส์ ชีลาแวร์ต (373)
ปีเตอร์ ชไมเคิล (291)
| ด ค กผู้รักษาประตูยอดเยี่ยมยุโรป |
| --- | --- |
 1990: Zenga  1991: อิลก์เนอร์  1992: สไมเกิล  1993: สไมเกิล  1994: พรูดอม  1995: ฟัน เดร์ซาร์  1996: Köpke  1997: เลมัน  1998: สไมเกิล  1999: คาห์น  2000: คาห์น  2001: คาห์น  2002: คาห์น  2003: บุฟฟอน  2004: Baía  2005: แช็ค  2006: เลมัน  2007: แช็ค  2008: แช็ค  2009: ฟัน เดร์ซาร์  2010: กาซิยัส  2011: น็อยเออร์  2012: แช็ค  2013: น็อยเออร์  2014: น็อยเออร์  2015: น็อยเออร์  2016: บุฟฟอน  2017: บุฟฟอน  2018: นาบัส  2019: อาลีซง  2020: น็อยเออร์  2021: แมนดี  2022: กูร์ตัว  2023: แอแดร์ซง  2024: มาร์ติเนซ
5 จี

| --- | --- |
ผู้พัฒนา: 3GPP
ริเริ่ม: กรกฎาคม พ.ศ. 2559
อุตสาหกรรม: โทรคมนาคม
5G (เครือข่ายโทรศัพท์มือถือรุ่นหรือระบบไร้สายรุ่นที่ 5) เป็นเครือข่ายไร้สายที่ถูกพัฒนาและเริ่มใช้ในปี พ.ศ. 2561 เป็นต้นมา เทคโนโลยีพื้นฐานได้แก่คลื่นความถี่ (Millimeter wave bands 26, 28, 38, และ 60 GHz) มีประสิทธิภาพสูงสุดถึง 20 จิกะบิตต่อวินาที MIMO(Multiple Input Multiple Output - 64-256 antennas)ประสิทธิภาพสูงซึ่งเร็วกว่า 4G ถึง 10 เท่า  5G ย่านความถี่ต่ำและกลางใช้ความถี่ระหว่าง  600 MHz ถึง 6 GHz โดยเฉพาะระหว่าง 3.5-4.2 GHz
ในปี พ.ศ. 2560 หลายบริษัทต่างพัฒนาเทคโนโลยี 5G เช่น  Samsung, Intel, Qualcomm, Nokia, Huawei, Ericsson, ZTE และอื่น ๆ แม้ว่า 5G จะครอบคุลมทั่วโลกภายในปี 2563 เกาหลีใต้ได้เริ่มให้บริการเทคโนโลยีนี้ที่โอลิมปิกฤดูหนาว 2018 ในปี พ.ศ. 2561 Verizon วางแผนจะให้บริการ 5G FWA ใน 4 เมืองในสหรัฐ แซคราเมนโต แอลเอ อินเดียแนโพลิส และฮิวสตัน
ในประเทศไทย ปี พ.ศ. 2564 ถึงปี พ.ศ. 2565 ได้มีการพัฒนาโครงเครือข่าย 5G โทรคมนาคม โดย กสทช.(ประเทศไทย) ได้มีการอนุมัติการวางโครงเครือข่าย 5G หลังจากการประมูลคลื่นความถี่สำเร็จ และเริ่มเปิดทดสอบในปี พ.ศ. 2564 โดยบริษัท AWN หรือเครือข่าย AIS ได้มีการประกาศให้ผู้ใช้งานในประเทศไทยสามารถใช้งานบริการ 5G ได้แล้ว ( AIS 5G ) หลังจากนั้นบริษัท TRUE ก็ได้เริ่มให้ใช้บริการ 5G ( TRUE 5G ) ต่อมาทางบริษัท DTAC ก็ได้เปิดการใช้งาน 5G เช่นกัน ( DTAC 5G )
ความเป็นมาของ 5G

การสือสารไร้สายรุ่นใหม่ ๆ มักปรากฏทุก ๆ 10 ปี นับจากครั้งแรกที่ระบบเครือข่าย 1G โดย Nordic Mobile Telephone ได้เป็นที่รู้จักกันในปี 1981 ต่อมาระบบเครือข่าย 2G ก็ได้เริ่มถูกใช้งานในปี 1992 ส่วนระบบเครือข่าย 3G ได้ปรากฏเป็นครั้งแรกเมื่อปี 2001 และระบบเครือข่าย 4G ที่ทำงานสอดคล้องกับระบบ IMT Advancedก็ได้รับมาตรฐานในปี 2012 เช่นกัน
การพัฒนาของมาตรฐาน 2G (GSM) และ 3G (IMT-2000 และ UMTS) ที่ใช้เวลาประมาณ 10 ปี จากจุดเริ่มต้นอย่างเป็นทางการของโครงการ  R & D  และการพัฒนาระบบเครือข่าย 4G เริ่มต้น ในปี 2001 หรือ 2002 เทคโนโลยีรุ่นก่อนที่เกิดขึ้นในตลาดไม่กี่ปีก่อนรุ่นมือถือใหม่เช่นระบบ Pre-3G  CDMAOne / IS95 ในสหรัฐอเมริกา ในปี 1995 และระบบ Pre-4G Mobile WiMAX ในภาคใต้ ของเกาหลี ปี 2006 และเป็นครั้งแรกที่ปล่อยสัญญาณ  LTE ในสแกนดิเนเวียเมื่อปี 2009
สวนสัตว์สงขลา

| สวนสัตว์สงขลา |
| --- | --- |


วันที่เปิด: 3 ตุลาคม พ.ศ. 2541
พิธีเปิด: 23 พฤษภาคม พ.ศ. 2532
ที่ตั้ง: ตำบลเขารูปช้าง อำเภอเมืองสงขลา จังหวัดสงขลา
พื้นที่: 878 ไร่
เว็บไซต์: https://songkhla.zoothailand.org/
สวนสัตว์สงขลา (อังกฤษ: Songkhla Zoo) เป็นสวนสัตว์แห่งแรกของภาคใต้ มีพื้นที่ 878 ไร่ จัดตั้งขึ้นเพื่ออนุรักษ์ ขยายพันธุ์ รวบรวมสัตว์ป่าของไทย และเพื่อเป็นสถานที่ท่องเที่ยวพักผ่อนหย่อนใจของประชาชน ตั้งอยู่ที่ตำบลเขารูปช้าง อำเภอเมืองสงขลา จังหวัดสงขลา สวนสัตว์สงขลาเป็นสวนสัตว์ภายใต้พระบรมราชูปถัมภ์ สิ่งที่น่าสนใจ เช่น สวนน้ำ รีสอร์ท สัตว์ป่าที่จัดแสดงเช่น กวาง เสือโคร่ง หมี ยีราฟ เสือโคร่งขาว ม้าลาย ช้าง ลิง ลิงอุรังอุตัง
ประวัติ

สวนสัตว์สงขลา เป็นรัฐวิสาหกิจ สังกัดกระทรวงทรัพยากรธรรมชาติและสิ่งแวดล้อม ซึ่งเป็นสวนสัตว์แหล่งที่ 5 ภายใต้การกำกับดูแลขององค์การสวนสัตว์ในพระบรมราชูปถัมภ์ และเป็นสวนสัตว์แห่งแรกของภาคใต้โดยจัดขึ้นเมื่อวันที่ 23 พ.ค. พ.ศ. 2532 ในพื้นที่ 878 ไร่ ตั้งอยู่บริเวณเขารูปช้าง อำเภอเมืองสงขลา จังหวัดสงขลา ทำพิธีเปิดอย่างเป็นทางการ ในนวันที่ 3 ตุลาคม พ.ศ. 2541 สวนสัตว์สงขลาเป็นสถานที่จัดแสดงสัตว์ป่าชนิดต่างๆเข้าแสดงให้ประชาชนสงขลาและจังหวัดใกล้เคียงได้ชม เช่น สมเสร็จ กระจง อูฐ ลามา ยีราฟ หมี เสือ ลิง ชะนี กวาง ละมั่ง เก้ง นกสวยงาม เช่น นกแก้ว นกมาร์คอว์ นกแคสโซแวรี นกฟลามิงโก และสัตว์อื่นๆอีกมากมาย
วัตถุประสงค์

มีวัตถุประสงค์เพื่ออนุรักษ์และขยายพันธุ์สัตว์ป่าของไทยคืนสู่ธรรมชาติ พื้นที่เป็นภูเขาเล็ก ๆ หลายลูก มีถนนลาดยางโดยรอบและแยกชนิดสัตว์ไว้เป็นหมวดหมู่ มีสัตว์มากมายหลายชนิด ทั้งที่มีถิ่นกำเนิดในประเทศและต่างประเทศ
แหล่งข้อมูลอื่น

เว็บไซต์สวนสัตว์สงขลา เก็บถาวร 2012-07-01 ที่ เวย์แบ็กแมชชีน
เว็บไซต์กระทรวงการท่องเที่ยวและกีฬาของประเทศไทย
เว็บไซต์จังหวัดสงขลา
เว็บไซต์การท่องเที่ยวแห่งประเทศไทย
| ด ค กสวนสัตว์ในกำกับขององค์การสวนสัตว์แห่งประเทศไทย ในพระบรมราชูปถัมภ์ |
| --- | --- | --- |
| สวนสัตว์ในปัจจุบัน |  สวนสัตว์เปิดเขาเขียว  สวนสัตว์เชียงใหม่  สวนสัตว์นครราชสีมา  สวนสัตว์สงขลา  สวนสัตว์อุบลราชธานี  สวนสัตว์สุรินทร์  สวนสัตว์นครสวรรค์  สวนสัตว์ราชบุรี  สวนสัตว์สุโขทัย  สวนสัตว์ชุมพร  สวนสัตว์ขอนแก่น  |  |
| สวนสัตว์ในอนาคต |  สวนสัตว์ปทุมธานี  |  |
| สวนสัตว์ในอดีต |  สวนสัตว์ดุสิต  |  |
  หมวดหมู่:สวนสัตว์ในประเทศไทย
จังหวัดบูลูบุนดูคิน

| จังหวัดบูลูบุนดูคิน |
| --- | --- |
จังหวัด
แม่น้ำชิโก
   ธง ตรา
ที่ตั้งในประเทศฟิลิปปินส์
ประเทศ:  ฟิลิปปินส์
เขต: เขตบริหารคอร์ดิลเยรา
ก่อตั้ง: ค.ศ. 1908
เมืองหลัก: โบนโตก
การปกครอง
 • ประเภท: สภาจังหวัด
 • ผู้ว่าราชการจังหวัด: Kathy Jyll Mayaen-Luis (Independent)
 • รองผู้ว่าราชการจังหวัด: Boni Lacwasan (Independent)
พื้นที่
 • ทั้งหมด: 2,157.38 ตร.กม. (832.97 ตร.ไมล์)
อันดับพื้นที่: 58 จาก 81
ความสูงจุดสูงสุด (ภูเขาซิงกากัลซา): 2,717 เมตร (8,914 ฟุต)
ประชากร (ค.ศ. 2015)
 • ทั้งหมด: 154,590 คน
 • อันดับ: 76 จาก 81
 • ความหนาแน่น: 72 คน/ตร.กม. (190 คน/ตร.ไมล์)
 • อันดับความหนาแน่น: 75 จาก 81
เขตการปกครอง
 • นครอิสระ: 0
 • นคร: 0
 • เทศบาล: 10
 • บารังไกย์: 144
 • Districts: Lone district of Mountain Province
เขตเวลา: UTC+8 (PHT)
รหัสไปรษณีย์: 2616–2625
ไอดีดี : รหัสโทรศัพท์ : +63 (0)74
รหัส ISO 3166: PH
ภาษา: โบนโตก Kankana-ey อีโลกาโน ปังกาซีนัน ตากาล็อก อังกฤษ
เว็บไซต์: mountainprovince.gov.ph
จังหวัดบูลูบุนดูคิน (ฟิลิปปินส์: Lalawigang Bulubundukin) เป็นจังหวัดที่ไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ มีเมืองหลักคือโบนโตก จังหวัดนี้มักรู้จักกันในชื่อ จังหวัดเมาน์เทน เนื่องจากพื้นที่ส่วนใหญ่เป็นแนวเทือกเขาคอร์ดิลเยราเซนทรัล ซึ่งอยู่ทางตอนบนของเกาะลูซอน
จังหวัดเมาน์เทน เคยเป็นชื่อจังหวัดในอดีตที่ครอบคลุมพื้นที่จังหวัดในเขตบริหารคอร์ดิลเยราในปัจจุบัน อดีตจังหวัดแห่งนั้นจัดตั้งโดยคณะกรรมาธิการฟิลิปปินในปี ค.ศ. 1908 และถูกแยกออกในปี ค.ศ. 1966 ในชื่อจังหวัดบูลูบุนดูคิน, จังหวัดเบงเก็ต, จังหวัดคาลิงกา-อาปาเยา และจังหวัดอีฟูเกา
จังหวัดนี้มีชื่อเสียงในด้านถ้ำมัมมี่ที่มีชื่อเสียง ซึ่งมีร่างที่ถูกทำมัมมี่อยู่จริง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดบูลูบุนดูคิน
ดูข้อมูลทางภูมิศาสตร์ที่เกี่ยวข้องกับ จังหวัดบูลูบุนดูคิน ที่โอเพินสตรีตแมป
| ฐานข้อมูลการควบคุมรายการหลักฐาน  |
| --- | --- |
ประจำชาติ:  สหรัฐ 
ภูมิศาสตร์:  มิวสิกเบรนซ์ พื้นที่
บุญคุ้ม จันทรศรีสุริยวงศ์

| บุญคุ้ม จันทรศรีสุริยวงศ์ป> ม. |
| --- | --- |

รัฐมนตรีช่วยว่าการกระทรวงยุติธรรม
ดำรงตำแหน่ง 17 มีนาคม พ.ศ. 2518 – 8 มกราคม พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
 
ข้อมูลส่วนบุคคล
พรรคการเมือง: เสรีประชาธิปไตย (2498–2501) ประชาชน (2511–2514) พลังประชาชน (2517–2519)
คู่สมรส: สมใจ จันทรศรีสุริยวงศ์

บุญคุ้ม จันทรศรีสุริยวงศ์ อดีตรัฐมนตรีช่วยว่าการกระทรวงยุติธรรม อดีตสมาชิกสภาผู้แทนราษฎรจังหวัดอุดรธานี อดีตหัวหน้าพรรคพลังประชาชน และอดีตเลขาธิการพรรคเสรีประชาธิปไตย
การทำงาน

บุญคุ้ม จันทรศรีสุริยวงศ์ ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 และได้รับเลือกอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 โดยไม่ได้สังกัดพรรคการเมือง ต่อมาร่วมกิจกรรมกับพรรคแนวรัฐธรรมนูญ
บุญคุ้ม จันทรศรีสุริยวงศ์ มีบทบาทสำคัญในการอภิปรายหม่อมราชวงศ์คึกฤทธิ์ ปราโมช เมื่อครั้งเข้ารับตำแหน่งรัฐมนตรีช่วยว่าการกระทรวงพาณิชย์ เมื่อวันที่ 30 พฤศจิกายน พ.ศ. 2491 ซึ่งก่อนหน้าเคยตำหนิติเตียน ส.ส. ในสภาผู้แทนฯ และเคยกล่าวว่าจะไม่มาร่วมสังฆกรรมด้วย ซึ่งท่านก็ลาออกไปเพราะเรื่องขึ้นเงินเดือน แต่กลับมารับตำแหน่ง รมช. ในคณะรัฐบาลที่ผลักดันให้มีการขึ้นเงินเดือน ซึ่งดูเป็นเรื่อง “ย้อนแย้ง”
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ในนามพรรคเสรีประชาธิปไตย ซึ่งเขาเป็นเลขาธิการพรรค แทนนายจารุบุตร เรืองสุวรรณ ภายหลังการเลือกตั้งเมื่อเดือนกุมภาพันธ์
บุญคุ้ม กลับมาร่วมตั้งพรรคประชาชน กับเลียง ไชยกาล ในปี พ.ศ. 2511 และรับตำแหน่งรองหัวหน้าพรรค ต่อมายุบพรรคในปี พ.ศ. 2514 และตั้งพรรคพลังประชาชน ในปี พ.ศ. 2517 และดำรงตำแหน่งหัวหน้าพรรค ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาได้รับเลือกตั้งเป็นสมาชิกสภาผู้แทนราษฎรอีกสมัย
ต่อมาทางพรรคพลังประชาชน ภายใต้การนำของนายบุญคุ้ม ได้เป็น 1 ใน 12 พรรคที่เข้าร่วมรัฐบาล หม่อมราชวงศ์คึกฤทธิ์ ปราโมช หัวหน้าพรรคกิจสังคม ที่ขึ้นดำรงตำแหน่ง นายกรัฐมนตรี แทน หม่อมราชวงศ์เสนีย์ ปราโมช หัวหน้าพรรคประชาธิปัตย์ ที่ประกาศลาออกจากตำแหน่งกลางสภาเนื่องจากรวบรวมเสียงได้ไม่ถึงกึ่งหนึ่งของสภาทำให้การแถลงนโยบายไม่ผ่านความเห็นชอบ
ในรัฐบาลของหม่อมราชวงศ์คึกฤทธิ์ ปราโมช เขาได้รับแต่งตั้งเป็นรัฐมนตรีช่วยว่าการกระทรวงยุติธรรม
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
เอ็นเอ๊กซ์ที ยูเค วีเมนส์ แชมเปียนชิป

เอ็นเอ๊กซ์ที ยูเค วีเมนส์ แชมเปียนชิป (NXT UK Women's Championship) เป็นตำแหน่งแชมป์หญิงของ เอ็นเอ๊กซ์ที ยูเค สมาคมย่อยของWWE ก่อตั้งขึ้นเมื่อ 18 มิถุนายน ค.ศ. 2018 ในยูไนเต็ดคิงดอมแชมเปียนชิปทัวร์นาเมบล็อก
ประวัติ

เอ็นเอ๊กซ์ที ยูเค วีเมนส์ แชมเปียนชิป ถูกประกาศก่อตั้งขึ้นเมื่อ 18 มิถุนายน ค.ศ. 2018 ในยูไนเต็ดคิงดอมแชมเปียนชิปทัวร์นาเมนต์ (2018) พร้อมกับตำแหน่งยูไนเต็ดคิงดอม แทกทีม แชมเปียนชิป หลังจากประกาศ 2 วัน ได้จัดทัวร์นาเม้นท์ 8 คน เพื่อหาแชมป์คนแรกในการบันทึกเทปรายการเอ็นเอ๊กซ์ที ยูเค ในวันที่ 25 สิงหาคม และเป็น Rhea Ripley เอาชนะ Toni Storm ในรอบสุดท้ายไปได้และเป็นแชมป์คนแรก
เข็มขัดแชมป์เส้นนี้ จะมีความคล้ายคลึงกับ ดับเบิลยูดับเบิลยูอี ยูไนเต็ดคิงดอมแชมเปียนชิป แต่ต่างที่แค่โลโก้เป็น NXT UK ในส่วนกลางแทนโลโก้ WWE